== Oplysningstiden i Tyskland ==
[[Fil:Christian Wolff.jpg|thumb|right|Christian Wolff, 1679–1754]]
De tyske oplysningstanker udviklede sig for en stor dels vedkommende markant forskelligt fra den franske og britiske. I stedet for fremkomsten af en radikal samfundsomvæltende filosofi udvikledes i stedet en åndsretning, der forstod at inkorporere mange af oplysningstidens tanker i samfundet i samarbejde med statsmagten og kirken. Det var [[Christian Wolff (filosof)|Christian Wolffs]] filosofiske system der muliggjorde dette. Wolff udviklede sin kristne rationalistiske filosofi ud fra [[Gottfried Wilhelm Leibniz]]s ideer om et kompromis mellem videnskab og teologi. Han udforskede metafysikken og den kristne åbenbaring, og hvad de fleste oplysningstænkere her fandt inkompatibelt med naturvidenskaben, fandt han i stedet i samklang med denne. De religiøse mirakler var Guds værktøj til at omvende folk til den sande religion, og netop ved studiet af naturvidenskaben ville det mirakuløse blive endnu mere overbevisende, i det de oversteg menneskets fornuft.
Filosofi Historie Videnskab Humaniora